
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 10963 ) 

Καθορισμός των ορίων του αιγιαλού και δημιουργία ζώνης παραλίας 
στη θέση «ΣΚΑΛΑ ΚΑΛΛΙΡΑΧΗΣ» Νήσου Θάσου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις των άρθρων 1 μέχρι 7 του Α.Ν. 2344/1940 «περί 
αιγιαλοΰ και παραλίας», όπως τροποποιήθηκαν και συμπληρώθηκαν με 
τις διατάξεις: α) του άρθρου 13 του Ν. 1078/1980 και β) του άρθρου 
23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας της Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 12.5.88 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «ΣΚΑΛΑ ΚΑΛΛΙΡΑ- 
ΧΗΣ» Νήσου Θάσου και το από έτους 1986 με κλίμακα 1:1000 τοπο¬ 
γραφικό διάγραμμα του Γραφείου Τοπογραφικής Νομαρχίας Καβάλας, 
που θεωρήθηκε την 19.7.1988 από τη Δ/νση Τεχνικών Υπηρεσιών 
της Νομαρχίας Καβάλας και συνοδεύει την έκθεση της προαναφερόμε- 
νης Επιτροπής. 

4. Τη σύμφωνη γνώμη του Γενικού Επιτελείου Ναυτικού που διατυ¬ 
πώθηκε στο αριθ. Φ.544.5/52/89 αριθ. Σ.219/22.2.89 έγγραφό 
του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό¬ 
τητας των Νομαρχών, αντικειμένων τινών αρμοδιότητας του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές αρχές 
διανομαρχιακού επιπέδου, αποφασίζουμε: 

1. Επικυρώνουμε την από 12.5.1988 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από έτους 1986 τοπογραφικό διάγραμμα, που τη συνο¬ 
δεύει, το οποίο συντάχτηκε από το Γραφείο Τοπογραφικής Ν. Καβάλας 
με κλίμακα 1:1000 και θεωρήθηκε την 19.7.1988 από τη Διεύθυνση 
Τεχνικών Υπηρεσιών της Νομαρχίας Καβάλας, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, στη 
θέση «ΣΚΑΛΑ ΚΑΛΛΙΡΑΧΗΣ». Νήσου Θάσου και με κίτρινη γραμμή 
τα όρια της παραλίας στην ίδια θέση. 


2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 
Καβάλα, 9 Ιουνίου 1989 

Ο Νομάρχης 

ΘΑΝΑΣΗΣ ΣΕΙΤΑΝΙΔΗΣ 
ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ - ΠΑΡΑΛΙΑΣ 
ΑΡΘ. 74 Π.Δ. 636/77 

Για τον καθορισμό το πρώτο των ορίων αιγιαλού - παραλίας στην πε- 
ριοχή «ΚΟΙΝΟΤΗΤΑ ΚΑΛΛΙΡΑΧΗΣ» νήσου Θάσου στο Νομό Κα¬ 
βάλας. 

Στη Θάσο σήμερα στις 12.5.1988 οι υπογεγραμμένοι: 

1. ΚΕΡΑΣΙΝΗΣ ΝΙΚ., Αναπληρωτής Οίκον. Εφόρου Θάσου 

2. ΔΕΜΙΡΤΖΟΓΛΟΥ ΣΕΡΑΦ., Δ/ντής Δ.Τ.Υ.Ν. Καβάλας. 

3. ΤΣΟΥΠΡΑΣ ΙΩΑΝΝΗΣ Υπολιμενάρχης Καβάλας 
αποτελούντες την Επιτροπή καθορισμού των ορίων του αιγιαλού - 

παραλίας δυνάμει του άρθρου 74. του Π.Δ. 636/77 και της αριθμ. ΕΦ. 
2743/28.1.1987 Απόφασης Νομάρχη (παρ. 1 άρθρο 63 του Π.Δ. 
636/77) συγκληθείσα δια της ΕΦ.1444/2.5.88 του Προέδρου αυτής 
μεταβήκαμε επιτόπου στην προαναφερόμενη περιοχή στις 
12.5.1988. ■ 

Λαβόντες υπόψη 

1) Το από την Τοπογραφική Υπηρεσία Νομαρχίας Καβάλας συντα- 
χθέν το έτος 1986 τοπογραφικό και υψομετρικό διάγραμμα σε έξι (6) 
φύλλα πινακίδες σε κλίμακα 1:1000 και Θεωρήθηκε από την Δ.Τ.Υ.Ν. 
Καβάλας στις 19.7.88. 

„ 2) Τις σχετικές διατάξεις του Α.Ν. 2344/40 όπως αυτός τροποποι¬ 
ήθηκε καθώς και τη σχετική σ’ αυτό δικαστηριακή και διοικητική νομο¬ 
λογία. 

3) Την από την επιτόπια μετάβαση σχηματισθεϊσα αντίληψη για το 
πλάτος της βρέχόμενης ζώνης ξηράς και των λοιπών συναφών στοι¬ 
χείων, ήτοι: 

α) Η περιγραφή της μορφολογίας της περιοχής συνίσταται ως εξής: 
Το έδαφος κατά μήκος όλης της ακτής είναι αμμώδες, ενώ μετά τα 
5.00 - 10,00 μ. είναι γαιώδες. 

Η βλάστησή του αποτελείται από ελαιόδενδρα και αυτοφυείς θά¬ 
μνους. 

Στην παραπάνω περιοχή δεν υπάρχουν ενδείξεις ότι έχουν γίνει φυσι¬ 
κές προσχώσεις και ως εκ τούτου δεν υφίσταται παλαιός αιγιαλός. 

β) Η υφιστάμενη σήμερα ακτογραμμή έχει διαμορφωθεί με τεχνικές 
προσχώσεις σε ορισμένα σημεία και έχουν εκτελεσθεί τεχνικά έργα. 

γ) Η θάλασσα είναι ισοβαθής από 0,00 - 1,00 μ. βάθος και σε από¬ 
σταση 0,00 - 50.00 μ. από την ακτή χωρίς να παρουσιάζει ξέρες και 
υφάλους. 

δ) Παλίρροιες και θαλάσσια ρεύματα τα φυσιολογικά της θάλασσης 
της περιοχής. 

ε) Η διεύθυνση των ανέμων είναι όλων των διευθύνσεων εντάσεως 
6-7 ΒΕ, αποφασίζουμε: 

1. Καθορίζουμε στο παραπάνω σχετικό τοπογραφικό διάγραμμα: 
α) Την οριογραμμή του αιγιαλού δι’ ερυθράς συνεχούς πολυγωνικής 

γραμμής 1, 2.30 της οποίας οι κορυφές εξασφαλίζονται από τα στα¬ 

θερά σημεία των γωνιών των σπιτιών και των οποίων οι συντεταγμένες 
αναγράφονται στο διάγραμμα. 

β) Την οριογραμμή της παραλίας δια κίτρινης συνεχούς πολυγωνι¬ 
κής γραμμής 1', 2'....30' της οποίας οι κορυφές εξασφαλίζονται από τα 
σταθερά σημεία των γωνιών των σπιτιών, και των οποίων οι συντεταγ¬ 
μένες αναγράφονται στο διάγραμμα. 

2. Αποφαίνεται ότι δεν υφίσταται παλαιός αιγιαλός. 


3. Υπάρχουν κτίσματα στις ζώνες αιγιαλού και παραλίας. 


4. Καθορίζεται ζώνη παραλίας παντού πλάτους 10,00 μ. επειδή δεν 
εξυπηρετούνται οι σκοποί της παράγρ. 1 του άρθρου 7 του Α.Ν. 2344/ 
40. 

Η ΕΠΙΤΡΟΠΗ 
Ο ΠΡΟΕΔΡΟΣ 
Ν1Κ. ΚΕΡΑΣΙΝΗΣ 
ΤΑ ΜΕΛΗ 

ΣΕΡ. ΔΕΜΙΡΤΖΟΓΛΟΥ 
ΙΩΑΝΝΗΣ ΤΣΟΥΠΡΑΣ 

ΝΟΜΑΡΧΙΑ ΚΑΒΜΑΕ 
ΓΡΑΦΕΙΟ ΤΟΡΌΓΡΑΦΙΚΗΕ 


ΤΟ ΠΟ ΓΡΑΦΙΚΟ ΔΙΑΓΡΑΜΜΑ 


ΚΑ 0761 
1/1119 

ΕΦΗΜΕΡΙΕ ΤΗΣ ΚΥΒΕΡ.ΝΗΣΕΩΣ (ΤΕΥΧΟΣ ΤΕΤΑΡΤΟ) 



ΕλΧηνικΛ ΟΑΤϋΗ 
Εγχαροία Μιρκοτοριχη προβολή ί 
Κινψινός ιββημβρννός Αζίσττ Α$ήνα 
Ο ττιριικτριχός τιτρογυνιομός του διαγράμματος 
ιίνσι της πρβθολής ΗΑΤΤτου *«νιρα> φύλλου, 
μι Ο 40*45'χαι \· »θΜ5 οπ Αίήνα 

ΝΟΜΑΡΧΙΑ ΚΑΒΑΛΑ! 
ΓΡΑΦΕΙΟ ΪΟΠΟΓΡΑΦΙΚΗ! 


ΤΟΠΟΓΡΑΦΙΚΟ 4^*5811111 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















